gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3867, del 30-10-2000 (2000/8574)

Expediente número 4/2000. Execució de les obres de construcció de l'edifici Auditori i Palau de Congressos de Castelló.
-----------------------------------------------------------------------------------------------------------------------

### Dades del document

Número de DOGV
:   3867

Data del DOGV
:   30-10-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/8574


Organisme emissor
:   Projecte Cultural de Castelló, SA

Tipus de document
:   Anunci

Concurs número 4/2000. Execució de les obres de construcció de l'edifici Auditori i Palau de Congressos de Castelló. [2000/Q8574]
  
1. Entitat adjudicadora
  
a) Organisme: Proyecto Cultural de Castellón, SA.
  
b) Dependència que tramita l'expedient: Proyecto Cultural de Castellón, SA.
  
c) Número d'expedient: 4/2000.
  
2. Objecte del contracte
  
a) Descripció de l'objecte: execució de les obres de construcció de l'edifici Auditori i Palau de Congressos de Castelló.
  
b) Divisió per lots i nombre: no n'hi ha.
  
c) Lloc d'execució: Castelló de la Plana.
  
d) Termini d'execució (mesos): 24 mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació o cànon d'explotació
  
Import total: 7.285.772.048 pessetes, IVA inclòs.
  
5. Garanties
  
Provisional: el 2% del total del pressupost.
  
6. Obtenció de documentació i informació
  
a) Entitat: Projecte Cultural de Castelló, SA.
  
b) Domicili: carrer de Moyano, 1, 2.
  
c) Telèfon: 461 97 63 33.
  
d) Telefax: 964 27 00 72.
  
f) Data límit d'obtenció de documentació i informació: vegeu plec.
  
7. Requisits específics del contractista
  
a) Classificació (grup, subgrup i categoria): grup C, subgrup 2, categoria F.
  
b) Altres requisits: segons el plec.
  
8. Presentació de les ofertes o de les sol·licituds de participació
  
a) Data límit de presentació: 52 dies des de la data d'enviament al Diario Oficial de las Comunidades Europeas.
  
b) Documentació que integrarà les ofertes: d'acord amb el plec.
  
c) Lloc de presentació:
  
1. Entitat: Proyecto Cultural de Castellón, SA.
  
2. Domicili: carrer de Moyano 1, 2.
  
3. Codi postal i localitat: 12212 Castelló de la Plana
  
d) Termini durant el qual el licitador estarà obligat a mantenir-ne l'oferta (concurs): vegeu plec.
  
e) Admissió de variants (concurs): admeses segons el plec.
  
9. Obertura de les ofertes
  
a) Entitat: Proyecto Cultural de Castellón, SA.
  
b) Domicili: carrer de Moyano, 1, 2.
  
c) Localitat: Castelló de la Plana.
  
d) Data: vegeu el plec.
  
e) Hora: vegeu el plec.
  
10.Altres informacions
  
Vegeu el plec.
  
11. Despeses dels anuncis
  
A càrrec de l'adjudicatari.
  
12. Data d'enviament de l'anunci al Diario Oficial de las Comunidades Europeas
  
23 d'octubre de 2000.
Diari Oficial de la Generalitat Valenciana


Sumari del DOGV 3687, del 14-02-2000 (2000/1025)

Informació pública del projecte de modificació puntual del Pla General d'Ordenació Urbana de València al passeig de la Petxina, número 2.
-----------------------------------------------------------------------------------------------------------------------------------------

### Dades del document

Número de DOGV
:   3687

Data del DOGV
:   14-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1025


Organisme emissor
:   Ajuntament de València

Tipus de document
:   Anunci

Informació pública del projecte de modificació puntual del Pla General d'Ordenació Urbana de València al passeig de la Petxina, número 2. [2000/A1025]
  
El Ple de l'Ajuntament, en la sessió del dia 30 de desembre de 1999, va adoptar l'acord següent:
  
«Vist el projecte de modificació puntual del Pla General d'Ordenació Urbana de València al passeig de la Petxina número 2; vistos els informes del Servei de Planejament i el dictamen de la Comissió Informativa d'Urbanisme, s'acorda:
  
1. Sotmetre a informació pública pel termini d'un mes (amb efecte suspensiu de llicències de l'article 57 de la Llei 6/1994, Reguladora de l'Activitat Urbanística), el projecte de modificació puntual del Pla General d'Ordenació Urbana de València al passeig de la Petxina, número 2, mitjançant els anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat.
  
2. Notificar aquest acord a les persones interessades i comunicar-lo als distints serveis.»
  
I de conformitat amb el que estableix l'article 38.a de la Llei 6/1994, Reguladora de l'Activitat Urbanística, s'obri el període d'informació pública durant el termini d'un mes, comptador des de l'endemà de la publicació d'aquest acord en els diaris corresponents. L'expedient està a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 3937, del 12-02-2001 (2001/687)

Notificació de citació a comparèixer. Acord de liquidació de l'acta A05 D002514 i carta de pagament.
----------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/687


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de citació a comparèixer. Acord de liquidació de l'acta A05 D002514 i carta de pagament. [2001/X687]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa l'article 28.1 de la Llei 66/1997, de 30 de desembre, i després d'haver intentat la notificació a l'interessat o al seu representat per dues vegades, sense que haja sigut possible practicar-la per causes no imputables a l'administració tributària, es manifesta, mitjançant el present anunci, que es troben pendent de notificar els actes l'interessat, impost i exercici dels quals s'especifiquen a continuació:
  
En virtut de l'exposat anteriorment, dispose que el subjecte passiu, obligat tributari indicat anteriorment, o el seu representant degudament acreditat, haurà de comparèixer en el termini de deu dies, comptadors des de l'endemà de la publicació d'aquesta resolució en el butlletí oficial que corresponga, de dilluns a divendres, en horari de 9 a 14 hores, en el Servei d'Inspecció dels Serveis Territorials d'Economia i Hisenda, c/ Churruca núm. 25, Alacant, a l'efecte de notificar l'esmentat acte.
  
Així mateix, s'adverteix a l'interessat que si no compareix en l'esmentat termini, la notificació s'entendrà produïda a tots els efectes legals des de l'endemà del venciment del termini assenyalat per a comparèixer.
Diari Oficial de la Generalitat Valenciana


Sumari del DOGV 3889, del 30-11-2000 (2000/9423)

Informació pública del projecte d'urbanització de les parcel·les ubicades a l'avinguda d'Espioca, avinguda de l'Albufera i avinguda en projecte, situades al polígon VI-B.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9423


Organisme emissor
:   Ajuntament de Silla

Tipus de document
:   Anunci

Informació pública del projecte d'urbanització de les parcel·les ubicades a l'avinguda d'Espioca, avinguda de l'Albufera i avinguda en projecte, situades al polígon VI-B. [2000/F9423]
  
S'ha presentat en aquest ajuntament el projecte d'urbanització de les parcel·les ubicades a l'avinguda d'Espioca, avinguda de l'Albufera i avinguda en projecte, situades al polígon VI-B.
  
En compliment de la Resolució de l'Alcaldia número 1.457/2000, de 10 de novembre de 2000, i de l'article 46 i següents de la Llei Reguladora de l'Activitat Urbanística Valenciana, se sotmet a informació pública el projecte esmentat durant el termini de 20 dies, comptadors a partir de l'endemà de la publicació de l'edicte en el Diari Oficial de la Generalitat Valenciana.
  
Durant el període susdit es podrà consultar el projecte a les dependències d'Urbanisme de l'ajuntament, i si escau, formular-hi al·legacions.
Diari Oficial de la Generalitat Valenciana


Sumari del DOGV 3833, del 11-09-2000 (2000/7229)

Informació pública de l'exposició del plec de condicions i anunci del concurs de la prestació del servei d'atenció psicopedagògica.
-----------------------------------------------------------------------------------------------------------------------------------

### Dades del document

Número de DOGV
:   3833

Data del DOGV
:   11-09-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/7229


Data del document
:   22-08-2000

Organisme emissor
:   Ajuntament de Mislata

Tipus de document
:   Anunci

Descriptors 

:   * Mislata
    * contracte de serveis

Informació pública de l'exposició del plec de condicions i anunci del concurs de la prestació del servei d'atenció psicopedagògica. [2000/A7229]
  
Aprovat, mitjançant el Decret de l'Alcaldia de data 21 d'agost de 2000, el plec de condicions jurídiques i economicoadministratives que ha de regir la contractació, per procediment obert concurs, de la prestació del servei d'atenció psicopedagògica, s'exposa al públic durant vuit dies, comptadors des de l'endemà d'aquesta publicació a fi d'atendre reclamacions.
  
Simultàniament, i sense perjudici d'ajornar quan calga el procediment d'adjudicació en el cas que es formulen reclamacions contra el plec, s'anuncia a través d'aquest concurs l'obertura del procediment d'adjudicació en la forma que s'assenyala a continuació:
  
1. Entitat adjudicadora
  
Ajuntament de Mislata.
  
Plaça de la Constitució número 8.
  
46323 Mislata.
  
Telèfon: 95 371 17 64. Fax: 96 370 38 06.
  
2. Objecte del contracte
  
Prestació del servei d'atenció psicopedagògica. Termini d'execució: un any, prorrogable fins a un màxim de quatre.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma d'adjudicació: concurs.
  
4. Pressupost base de licitació
  
Es fixa com a tipus de licitació la quantitat de 30.295.547 pessetes/any, IVA inclòs (88.828,2668 euros).
  
5. Garanties
  
- Provisional: 295.596 pessetes.
  
- Definitiva: 4% de l'import de l'adjudicació.
  
6. Obtenció de documentació i informació
  
Ajuntament de Mislata. Negociat de Contractació.
  
Telèfon: 50 616 21 83.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana, i conclourà als 15 dies naturals següents als d'aquesta publicació, en horari de 09.00 a 14.00. Si l'últim dia és dissabte o festiu, el termini acabarà el següent hàbil posterior.
  
Documentació que ha d'integrar les ofertes: la que figura en el plec de condicions.
  
Lloc de presentació: Ajuntament de Mislata. Negociat de Contractació.
  
8. Obertura de les ofertes
  
L'acte d'obertura de pliques s'efectuarà a les 14.00 hores del primer dimecres següent al de l'acabament del termini de presentació d'ofertes. En el cas que aquest dia siga inhàbil, es traslladarà a l'endemà a la mateixa hora.
  
9. Despeses d'anuncis
  
A compte de l'adjudicatari.
Diari Oficial de la Generalitat Valenciana


Sumari del DOGV 3878, del 15-11-2000 (2000/9060)

Expediente número 7TVC4A0114/1999. Notificación y emplazamiento.
----------------------------------------------------------------

### Dades del document

Número de DOGV
:   3878

Data del DOGV
:   15-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9060


Organisme emissor
:   Conselleria de Benestar Social

Tipus de document
:   Anunci

Expedient número 7TVC4A0114/1999. Notificació i citació a termini. [2000/Q9060]
  
Atés que no s'ha pogut practicar la notificació personal a l'interessat, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància d'aquest coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, a la seu de la Direcció Territorial de Benestar Social, Secció Família i Adopcions, sítia al carrer del Baró de Càrcer, 36, de 09.00 a 14.00 hores.
  
- Expedient número: 7TVC4A0114/1999.
  
- Interessada: Manuela Maroto Fernández.
  
- Últim domicili conegut: carrer de Jacinto Benavente, 33, 5ª, la Pobla de Farnals (València).
  
- Resolució de data 8 de setembre de 2000, de la Direcció General de la Família, Menor i Adopcions, en la qual s'adopten acords d'interés per a l'interessat.
  
Contra aquesta resolució, els interessats hi podran interposar potestativament recurs de reposició davant el mateix òrgan que l'ha dictat, en el termini d'un mes, comptador des de l'endemà de la notificació, o bé pot interposar-s'hi directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar-hi qualsevol altre que estimen pertinent.
Diari Oficial de la Generalitat Valenciana


Sumari del DOGV 3874, del 09-11-2000 (2000/8972)

DECRET 165/2000, de 31 d'octubre, del Govern Valencià, pel qual cessa i es nomena un membre del Grup I del Comité Econòmic i Social de la Comunitat Valenciana.
---------------------------------------------------------------------------------------------------------------------------------------------------------------

### Dades del document

Número de DOGV
:   3874

Data del DOGV
:   09-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8972


Data del document
:   31-10-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * nomenament de personal
    * institució pública

DECRET 165/2000, de 31 d'octubre, del Govern Valencià, pel qual cessa i es nomena un membre del Grup I del Comité Econòmic i Social de la Comunitat Valenciana. [2000/Q8972]
  
De conformitat amb allò que estableixen els articles 6, 7.1 i 8.2 de la Llei 1/1993, de 7 de juliol, de la Llei de la Generalitat Valenciana, de creació del Comité Econòmic i Social de la Comunitat Valenciana, i comunicada la designació realitzada per la Confederació Sindical de Comissions Obreres del País Valencià, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 31 d'octubre de 2000,
  
DECRETE
  
Article 1
  
El cessament com a membre del Grup I del Comité Econòmic i Social de la Comunitat Valenciana del senyor Fernando Rodrigo Cencillo.
  
Article 2
  
Nomenar com a membre del Grup I del Comité Econòmic i Social de la Comunitat Valenciana la senyora Ofelia Vila Hernández.
  
València, 31 d'octubre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 3822, del 25-08-2000 (2000/6904)

Informació pública del programa d'actuació integrada del sòl urbanitzable detallat número 1 industrial (SUPOI-1).
-----------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6904


Organisme emissor
:   Ajuntament d'Almassora

Tipus de document
:   Anunci

Informació pública del programa d'actuació integrada del sòl urbanitzable detallat número 1 industrial (SUPOI-1). [2000/Q6904]
  
Mitjançant el Decret d'Alcaldia de data 12 de juliol de 2000, s'ha resolt sotmetre a informació pública l'alternativa tècnica del programa d'actuació integrada, l'àmbit del qual compren el sòl urbanitzable detallat número 1 industrial (SUPOI-1), presentat per la mercantil Guimez-4, SL.
  
El termini d'aquesta informació pública serà de 20 dies hàbils a partir de la publicació d'aquest anunci en el Diari Oficial de la Generalitat Valenciana. Dins d'aquest termini es podran presentar noves alternatives tècniques en competència i consultar les actuacions realitzades, així com presentar les al·legacions que es consideren adients. Transcorregut aquest termini i durant els cinc dies hàbils següents es podran presentar proposicions juridicoeconòmiques per a dur a terme les alternatives tècniques presentades.
  
Finalitzat aquest darrer termini, es procedirà a l'obertura de les proposicions presentades, el primer dia hàbil següent, excepte si és dissabte, que passarà a l'immediat hàbil següent.
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial, el termini de 20 dies quedarà prorrogat per 20 dies més addicionals.
  
Totes les actuacions podran ser objecte de consulta i al·legació per part dels interessats durant els 10 dies hàbils següents al d'obertura de les proposicions.
  
S'efectua l'avís al qual es refereix la Llei 6/1994, artículo 46 als següents propietaris cadastrals, perquè el seu domicili és desconegut o no s'ha pogut efectuar la notificació:
  
- Industrial Levantina, SL, parcel·la número 4 del polígon 6.
  
- Encarnación Escuder Serra, parcel·la número 3 del polígon 6.
  
El lloc on poden ser consultats els documents indicats anteriorment és la Secció d'Urbanisme de l'Ajuntament d'Almassora, en dies hàbils i en horari de 08.00 a 14.00 hores. Així mateix, hauran de presentar les al·legacions i les alternatives i proposicions juridicoeconòmiques, a l'Ajuntament d'Almassora.
Diari Oficial de la Generalitat Valenciana


Sumari del DOGV 3711, del 17-03-2000 (2000/2060)

Informació pública de la modificació al programa per al desenvolupament de l’actuació integrada coincident amb la unitat d’execució Q de les delimitades pel Pla General Municipal d’Ordenació Urbana d’Alzira.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/2060


Organisme emissor
:   Ajuntament d'Alzira

Tipus de document
:   Anunci

Informació pública de la modificació al programa per al desenvolupament de l'actuació integrada coincident amb la unitat d'execució Q de les delimitades pel Pla General Municipal d'Ordenació Urbana d'Alzira. [2000/M2060]
  
L'entitat J. Llopis Vidal, SA ha presentat una modificació al programa per al desenvolupament de l'actuació integrada coincident amb la unitat d'execució Q de les delimitades pel Pla General Municipal d'Ordenació Urbana d'Alzira.
  
La modificació del programa s'exposa al públic durant el termini de 20 dies hàbils comptats des del següent a la publicació d'aquest anunci en el Diari Oficial de la Generalitat Valenciana, per tal que durant el període mencionat puguen presentar-se al·legacions.
  
L'expedient queda a disposició de qui vulga examinar-lo al Departament d'Urbanisme de l'Ajuntament d'Alzira, carrer de Sant Roc, 6, telèfon 00 890 50 22, extensió 227, en horari d'oficina.
Diari Oficial de la Generalitat Valenciana


Sumari del DOGV 3860, del 19-10-2000 (2000/7892)

RESOLUCIÓ de 6 de setembre de 2000, del conseller de Cultura i Educació, per la qual es reconeix el «Museu Municipal de la Festa d'Elx» com a Museu de la Comunitat Valenciana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7892


Data del document
:   06-09-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Elx
    * legislació
    * museu

RESOLUCIÓ de 6 de setembre de 2000, del conseller de Cultura i Educació, per la qual es reconeix el «Museu Municipal de la Festa d'Elx» com a Museu de la Comunitat Valenciana. [2000/X7892]
  
Vista la documentació presentada per l'Ajuntament d'Elx sol·licitant el reconeixement del ?Museu Municipal de la Festa d'Elx- com a Museu de la Comunitat Valenciana. Tenint en compte que l'esmentat Museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de Museus i Col·leccions Museogràfiques Permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Promoció Cultural i Patrimoni Artístic, d'1 de setembre de 2000, resolc:
  
Primer
  
Reconéixer el «Museu Municipal de la Festa d'Elx» com a Museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i l' Ordre de 6 de febrer de 1991, de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article 13 de l'esmentada ordre, la Conselleria de Cultura i Educació podrà anul·lar el present reconeixement del museu si es deixen de complir alguns dels requisits exigits en l'ordre.
  
Quart
  
Contra esta resolució, que posa fi a la via administrativa, es podrà interposar potestativament recurs de reposició, o bé plantejar directament recurs contenciós'administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes comptador des de l'endemà de la seua publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptador des de l'endemà de la seua publicació.
  
València, 6 de setembre de 2000.- El conseller de Cultura i Educació: Manuel Tarancón Fandos.